สินเชื่อบุคคลนครหลวงไทย ให้ลูกค้าผ่อนนาน60เดือน
ธนาคารนครหลวงไทยเสนอสินเชื่อบุคคลวงเงินไม่เกิน 1 ล้านบาท ผ่อนนานถึง 60 เดือน&nbsp; ดอกเบี้ย 16% พร้อมลดต้นลดดอก ของแถมอื้อ
1 ก.พ. 2553

ธนาคารนครหลวงไทยเสนอสินเชื่อบุคคลวงเงินไม่เกิน 1 ล้านบาท ผ่อนนานถึง 60 เดือน  ดอกเบี้ย 16% พร้อมลดต้นลดดอก ของแถมอื้อ
นายชัยวัฒน์  อุทัยวรรณ์   ประธานเจ้าหน้าที่บริหารและกรรมการผู้จัดการใหญ่ ธนาคารนครหลวงไทย เปิดเผยว่า ในงาน “มหกรรมการเงิน พัทยา ครั้งที่ 2” (MONEY EXPO 2010 PATTAYA) ระหว่างวันที่ 5 – 7 กุมภาพันธ์ 2553 ที่ศูนย์ประชุมพีช โรงแรมรอยัลคลิฟบีชรีสอร์ท พัทยา ธนาคารร่วมกับบริษัทในเครือนำผลิตภัณฑ์และบริการทางการเงิน  ครบวงจร  พร้อมข้อเสนอและของกำนัลพิเศษมอบให้กับผู้ร่วมงาน ตลอดจนร่วมชมมินิคอนเสิร์ตจากดารานักแสดงที่มีชื่อเสียงได้ทุกวัน อาทิ แป้ง-อรจิรา หยาดทิพย์ และ ออย-ธนา
ทั้งนี้บริการทางการเงินที่น่าสนใจภายในงานได้แก่ บริการสินเชื่อบุคคล ลูกค้าจะได้รับโอนเงินสดเข้าบัญชีทันที โดยอนุมัติวงเงินกู้สูงสุดถึง 1 ล้านบาท ดอกเบี้ยต่ำเพียง 16% ต่อปี ลดต้นลดดอก ผ่อนสบายๆ นานกว่า 60 เดือน พิเศษ รับฟรี นาฬิกาดิจิตอลสุดเก๋ ด้านบริการเงินฝากพบกับบริการเงินฝากออมทรัพย์บุฟเฟต์ เพียงเปิดบัญชีพร้อมทำบัตร SCIB D-Card รับร่ม SCIB Buffet ฟรี ลูกค้าที่เปิดบัญชีเงินฝากประจำ 6 เดือน ตั้งแต่ 50,000 บาทขึ้นไป รับชุดผ้าห่มอุ่นไอรัก 1 ชุด สำหรับลูกค้าที่เปิดบัญชีเงินฝากออมทรัพย์บุฟเฟต์และบัญชีเงินฝากประจำ 6 เดือน (โดยใช้ชื่อบัญชีเดียวกัน) ประเภทละ 1 บัญชี หรือเปิดบัญชีเงินฝากร่วมกับซื้อผลิตภัณฑ์อย่างหนึ่งอย่างใดของบริษัทในเครืออีก 1 ผลิตภัณฑ์ รับทันที กระเป๋า SCIB Trendy Bag พิเศษ สำหรับครอบครัวเดียวกัน (นามสกุลเดียวกัน) สามารถเข้าร่วมโปรโมชั่นได้ ลูกค้าที่สมัครบัตรเครดิตและสมัครบัตรสินเชื่อเงินสดหมุนเวียน รับฟรี กระเป๋าเดินทางล้อลาก SCIB เมื่อบัตรได้รับการอนุมัติ  และมียอดค่าใช้จ่าย 5,000 บาท ขึ้นไป ภายใน 45 วัน หรือพิเศษสุด เมื่อสมัครบัตรเครดิตภายในงานยื่นเอกสารการสมัครครบ รับทันที กระเป๋าสะพาย SCIB และยังสามารถเลือกซื้อทรัพย์สินรอการขาย คุณภาพดีบนทำเลเด่นหลายประเภท ทั้งบ้านเดี่ยว อาคารพาณิชย์ และที่ดินเปล่า  ด้วยบริการสินเชื่อเคหะนครหลวงไทย สุขใจ  เป็นเจ้าของบ้านได้ง่ายกว่าที่คิด  
ส่วนผลิตภัณฑ์ของบริษัทในเครือ มีดังนี้ บริษัท ประกันชีวิตนครหลวงไทย มอบเก้าอี้ชายหาด  ทันที เมื่อทำประกันชีวิตและชำระเบี้ยประกันภัย บริษัท สยามซิตี้ประกันภัย เสนอบริการประกันภัยรถยนต์ “SCIB AUTO 3 PLUS”   พร้อมรับประกันอุบัติเหตุมูลค่าสูงถึง 300,000 บาท  บริษัทหลักทรัพย์จัดการ(บลจ.)นครหลวงไทย  มอบของสมนาคุณเมื่อเลือกลงทุนกับบริษัท เพียงเปิดบัญชีกองทุนใหม่ รับทันที กระเป๋า Smart bag เมื่อลงทุนในกองทุนเปิดแมกซ์มั่นคง และกองทุนเปิดเอสซีไอ มันนี่   โพสิทีฟ 10,000 บาทขึ้นไป รับสมุดใส่บัญชีเงินฝาก หรือรับของสมนาคุณตามวงเงินลงทุน อาทิ สมุดใส่บัญชีเงินฝาก  ตุ๊กตาหมี และThumb Drive 4 GB และ Edge USB  บมจ.ราชธานีลิสซิ่ง เสนอบริการสินเชื่อเอสเอ็มอี รถเพื่อพาณิชย์  มอบสินเชื่อดอกเบี้ยต่ำ รถรีไฟแนนซ์ เริ่มต้น 0.45%     ต่อเดือนพิเศษสำหรับลูกค้าที่จ่ายค่างวด โดยตัดบัญชีผ่าน SCIB หรือจ่ายผ่าน PAY ROLL SCIB หรือบัตรเครดิต SCIB รับดอกเบี้ยคืน 2% และฟรีค่าธรรมเนียมการโอนหลังจากผ่อนชำระหมด   บล.นครหลวงไทย จำกัด มอบโชค 4 ชั้น สำหรับลูกค้าที่เปิดบัญชีและใช้บริการหลักทรัพย์ หรือ ตราสารอนุพันธ์  โชคชั้นที่ 1 เปิดบัญชีฯ รับทันที กระเป๋าผ้า SCIBS HEART พร้อมหนังสือ SCIBS WEALTH JOURNAL โชคชั้นที่ 2 รับฟรี Gift Voucher ห้าง  Central มูลค่า 300 บาท เมื่อมีการซื้อขายฯ  ครบ 300,000 บาท ภายในวันที่ 7 เมษายน 2553 โชคชั้นที่ 3 เมื่อใช้บริการตัด ATS กับธนาคาร รับ Thumb Drive 4 GB  โชคชั้นที่ 4 ฟรี ค่าคอมมิชชั่น 0% เมื่อซื้อขายหลักทรัพย์ 20 ล้านบาทขึ้นไปต่อวัน กับบริษัทฯ ภายในวันที่ 31 มีนาคม 2553